**21. A feladat az 1956-os forradalom és szabadságharc történetével kapcsolatos.** (rövid)

**Mutassa be a források és ismeretei segítségével a magyar forradalom és szabadságharc**

**nemzetközi politikai összefüggéseit! Válaszában világítson rá, miért nem tették lehetővé**

**a nemzetközi politikai körülmények a forradalom és szabadságharc győzelmét!**

„A csapatokat ne vonják ki Magyarországról és Budapestről, kezdeményezően

lépjünk fel a rend helyreállítása érdekében Magyarországon. Ha kivonulnánk

Magyarországról, ez felbátorítaná az amerikai, angol és francia imperialistákat. Ezt

gyengeségünknek fognák fel, és támadásba lendülnének.” *(Hruscsov előterjesztése a*

*Szovjet Kommunista Párt ülésén, 1956. október 31.)*

„Az ENSZ Biztonsági Tanácsának sürgősen összehívott ülésén mondott beszédében

az amerikai küldött felkérte kartársait, vegyék fontolóra, mit lehet most tenni, hogy

»támogassuk a bátor magyar népet a szabadságért vívott küzdelmében«. [Az

amerikai küldött] azután emelkedett szólásra, miután [a] szovjet küldött –

sikertelenül – igyekezett megakadályozni a magyarországi helyzet megvitatását. […]

[Az angol küldött] annak a reményének adott hangot, hogy a szovjet kormány is rá

fog jönni: a fegyveres beavatkozás politikája megbukott. […] A francia küldött […]

hangoztatta: abban az esetben, ha vétó miatt nem lehetne a helyzetnek megfelelő

határozatot hozni, »tervbe kell vennünk a rendkívüli közgyűlés azonnali

összehívását«. […] A Biztonsági Tanács helyi idő szerint 20.48 órakor [többórás vita

után] elnapolta a magyarországi helyzet megvitatását.” *(A Magyar Nemzet beszámolója*

*az 1956. november 2-án tartott ülésről)*







